Home » National 1 • Top News • बिजनेस » कोरोना संकट में Diesel ने फिर बनाया Record, पहली बार 81 के पार पहुंची कीमत
पेट्रोल की कीमतों में नहीं हुआ है कोई बदलाव
Update: Monday, July 13, 2020 @ 10:10 AM
नई दिल्ली। कोरोना संकट के बीच मरीजों की संख्या भारत में तेजी से बढ़ रही है। इसी बीच सोमवार को देश में डीजल की कीमतों (Price of diesel) ने इतिहास बना दिया। डीजल की कीमत पहली बार 81 रुपये के पार पहुंच गई है। सोमवार को डीजल की कीमत में प्रति लीटर 11 पैसे की बढ़ोतरी हुई जिसके बाद दिल्ली (Delhi) में डीजल की कीमत 81.05 रुपये के उच्चतम स्तर पर पहुंच गया। हालांकि, पेट्रोल की कीमतों में कोई बदलाव नहीं हुआ है और यह स्थिर है।
ये भी पढे़ं – Diesel के दाम ने तोड़ा रिकॉर्ड, इतिहास में पहली बार Petrol से हुआ महंगा, यहां जानें कीमत
मुंबई (Mumbai) की बात करें तो यहां पेट्रोल 87.19 रुपये प्रति लीटर जबकि डीजल 79.27 रुपये प्रति लीटर है। चेन्नई में पेट्रोल 83.63 रुपये प्रति लीटर और डीजल 78.11 रुपये प्रति लीटर बिक रहा है। वहीं, कोलकाता में पेट्रोल का भाव 82.10 और डीजल 76.17 है। नोएडा में एक लीटर पेट्रोल के लिए आपको 81.08 और डीजल के लिए 73.01 रुपया देना होगा। लखनऊ में एक लीटर पेट्रोल 80.98 और डीजल 72.91 में मिल रहा है। वहीं, पटना में एक लीटर पेट्रोल (Petrol) कीमत 83.31 और डीजल की कीमत 77.89 रुपये प्रति लीटर है। इससे पहले बीते मंगलवार को भी डीजल प्रति लीटर 25 पैसे महंगा हुआ था। पेट्रोल की कीमतों में बीते 14 दिनों से बढ़ोतरी नहीं हुई है। दिल्ली में सोमवार को पेट्रोल की कीमत पिछले दिनों के रेट 80.43 रुपये पर बनी हुई है, लेकिन डीजल छलांग लगा कर 81 रुपये के पार पहुंच गई।